ms en en en en id en en fr ms ca id en en en id en en fr ms ca ms ms en en id id ms id id id id ms id id tr ms eu ms id id ms ms id ms ms en id it ms ms ar id id en en en de en en nl en en en ms ms en id en id en ms fr en id id en id en ms en en en id en fr en id en sl en id en ms en id en ms en id en en en id mg en en en id en ms en ar en de pt id en en en ms en fr en id en id id en en en fa en en en en en en es en en ms en fr en en en en en id en en
‘Melupakan’ Sharifah Aini Sebagai Biduanita Negara – Saifulislam.Com
Friday , September 2 2022
Besarnya kuasa Allah, mengampun kesalahan hamba-Nya, walau sebesar gunung seluas lautan. Andai dosa itu antara kita dengan-Nya. Namun, ketika dosa kita jatuh ke tangan manusia, kita sebagai manusia terlalu lemah untuk menebusnya. Kita perlu kembali kepada Allah, yang memegang hati-hati manusia, untuk menggerakkan hati mereka agar melepaskan kita daripada dosa silam.
Semasa kecil, saya ‘dikutuk’ abang-abang saya kerana menjadi peminat Sharifah Aini. Saya akui saya amat meminati lagu-lagunya. Semasa kecil, apabila mendengar lagu Sharifah Aini, ada kalanya saya akan menutup mata dan berimaginasi tentang keindahan yang terungkap pada irama, kemudian lirik, yang ada dalam lagu-lagunya, terutamanya lagu asli Melayu Deli. Lagu Sharifah Aini adalah lagu yang memegang amanah memelihara takrif keindahan.
Sungguh nasibmu si bunga tanjung
Menunggu gugur di angin lalu
Malang dudukmu di dahan tinggi
Kini bertabur di atas bumi
Saya masih ingat, saya bersama emak duduk di pentas persembahan Medan Kidd Ipoh pada suatu malam, kami menonton konsert Sharifah Aini hingga ke hujung acara. Kemudian abah ambil kami berdua sebab abah memang tidak suka apa-apa muzik. Abang-abang saya pula zaman itu sudah berada di alam Scorpion, Iron Maiden dan petikan gitar Michael Schenker.
Ini kisah akhir 1970’an dan awal 1980’an.
Tetapi apabila anak Sharifah Aini, Aliff  Omar masuk sekolah tahfiz, saya jadi segan memikirkan minat saya kepada Sharifah Aini. Saya sendiri ketika itu menjadi pelajar sekolah agama. Sama ada kepada Aliff atau kepada Sharifah Aini, saya rasa saya perlu menghormati keluarga dua beranak itu. Tambahan lagi apabila Aliff menyambung pelajaran ke Madinah. Saya fikirkan Sharifah Aini sangat serius merancang kebaikan untuk hidupnya.
Capaian di Youtube: http://youtu.be/U1i_c95GloQ
Versi penuh di Youtube: http://www.youtube.com/watch?v=aMkEqm1risQ
Sebab itu, apabila Sharifah Aini menghembuskan nafasnya yang terakhir pada malam 7 Ramadan 1435H, di sisi Aliff sebagai anak yang soleh, di samping semua perancangannya untuk ‘mereka bentuk’ sebuah husn al-khatimah, pesanan Sharifah Aini di dalam program bersama Prof Muhaya ini, amat menyentuh hati. Moga Allah menggerakkan hati lebih ramai pihak untuk membantu Sharifah Aini, menutup kesalahan silamnya yang berada di tangan kita semua.
Sempat bertaubat, berhijrah, berislah, beramal jariah…
Anakanda sendiri mengimamkan solat jenazahnya…
Jenazah diuruskan dengan memelihara aurat dan kehormatan diri…
Jenazah dikebumikan dengan baik, dan terpelihara daripada khurafat dan bid’ah…
Dan privasi pasca perkebumian yang diminta oleh Ustaz Aliff Omar, memeliharanya lagi daripada amalan-amalan yang tidak menepati ajaran Islam berkaitan dengan kematian…
Sesungguhnya amal itu terkira berdasarkan penghujungnya…
Amanlah Sharifah Aini di alam barzakh…
Lupakan dia sebagai Biduanita Negara. Ingati beliau sebagai hamba Allah yang mewasiatkan hajat besar kepada kita…
Amankan beliau daripada dosa silamnya, yang kini menjadi dosa kita, andai kita tidak mengendahkannya. Pelihara auratnya, dan aurat kita semua.
اللهم اغفر لها وارحمها وعافها واعف عنها…
Memikirkan hembusan akhir nafas seorang hamba, hancur segala ego, dan kemegahan hidup yang fana ini.
Apa yang tidak berharga di dalam kubur, tidak berharga di luar kubur.
Previous Seruan Prihatin Palestin Tanpa Sindiran
Next Dunia Islam Daripada Jendela Nasyid 1990’an
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
06/07/2014 at 8:35 AM
al fatihah…beruntung arwah mempunyai anak yang soleh
06/07/2014 at 1:53 PM
Salam takziah… al fatihah utk insan berjiwa besar ini….
06/07/2014 at 4:27 PM
Moga dapat mencontohi Ustaz Aliff. Ameen.
07/07/2014 at 10:46 AM
Ya Allah, jadikanlah aku seorang ibu yang beruntung seperti dia. Amin.
tengku khalidah tengku bidin
07/07/2014 at 11:25 AM
Masya Allah.Penulisan yang hebat. Sebagai penulis di akhbar arus perdana, saya sendiri seakan tidak termampu untuk berfikir ke sini….melupakan Sharifah Aini sebagai biduanita tetapi mengenangnya sebagai penegak syiar Islam di penghujung hayatnya.Itu lebih mulia. Kak Pah, damailah dikau di sana. Amin!
07/07/2014 at 12:49 PM
Sebuah noktah yang dicatit dengan titik bulat yang cantik.Al Fatihah jua.
07/07/2014 at 4:35 PM
betul tu ustaz. berharap sangat semua dapat menghormati permintaan arwah. terkilan sebab masih ada media yg menonjolkan wajah arwah sebelum berhijrah. semua org ada masa silamnya, dan berharap semoga kisah kita semua dilindungiNya.
07/07/2014 at 5:19 PM
Setiap tulisan ustaz, pasti ada sisi lain yang perlu difikirkan. Alhamdulillah. Sebagai muhasabah kepada saya yang masih hidup ini.
07/07/2014 at 6:04 PM
اللهم اغفرلها وارحمها وادخلها في فسيح جنته
08/07/2014 at 4:03 PM
Bagi pedoman yg hidup tak mesti nya hidup dahulu buruk pasti ada dan buruk sbgai contoh bagi kita tauladani – alfatihah buat sharifah aini
08/07/2014 at 11:42 PM
Allah seperti memberi petanda kepada kita apabila Allahyarhamah SHarifah Aini, segala kebaikannya terbongkar hanya selepas beliau meninggal.Allahuakbar, Allah hantar bala tenteranya untuk bercerita tentang kebaikan nya sahaja.SubhanaalALlah…
09/07/2014 at 4:00 PM
kebesaran Allah yang tidak ada tandingan.
Pingback: Sharifah Aini Kembali Ke Rahmatullah
Pingback: CATATAN DAN VIDEO: PESANAN TERAKHIR DATUK SHARIFAH AINI | AMMBOI DOT COM
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved